گونئی کره‌ده روشوت و سیاسی نفوذ مسئله‌سی سببیله صلاحیت‌لری گئچیجی اولا‌راق الین‌دن آلینان دؤولت باشقانیپارک گون هه عزل ائدیلدی.
آنایاسا محکمه‌سی‌نین 8 یارغیجدان اولوشان هیاتی، پارکین دؤولت باشقان‌لیغی وظیفه‌سین‌دن عزل ائدیلمه‌سینه اوی بیرلیگی ایله قرار وئردی.
باش یارغیج لی ژونگ می تلویزیون‌لاردان جان‌لی یایینلانان آچیقلاماسیندا، محکمه قرارینی "تاریخی بیر آن" اولا‌راق دگرلندیردی.
لی؛
"پارکین آچیقلامالارینا و حرکت‌لرینه باخدیغیمیزدا آنایاساننی ساووندوغونا دایر هر هانسی بیر اراده تاپابیلمه‌دیک. دؤولت باشقانی‌نین آنایاسانی و قانون‌لاری پوزماسی، خالقین گوونینه خیانت معناسینی وئرمکده‌دیر. آنایاسانی قوروماق باخیمین‌دان بو جور جدی ائیلملر قبول ائدیله‌بیلمز" دئدی.
قرارین آردین‌دان سئولدا تشکیل ائدیلن اعتراض گؤستری‌لرینده 2 نفر حیاتینی ایتیردی.
پارک، اؤلکه تاریخینده عزل ائدیلئن ایلک دؤولت باشقانی اولدو. قرار، سیاسی توخونولمازلیغینی ایتیرن پارکا محکمه یولونو آچدی.
قانون‌لار گره‌گی 60 گون ایچینده سئچیمه گئدیله‌جک.
